TEENINDUSE KUTSENÕUKOGU OTSUS

Tallinn								  21. oktoober 2004/nr. 14

Eesti Rahvusvahelisele Kosmeetikute Ühendusele tegevusloa andmise kohta juuksurite kutsekvalifikatsioonide omistamiseks, kutseomistamisega seonduva dokumentatsiooni kooskõlastamise ning Teeninduse Kutsenõukogusse täiendavate liikmete võtmise asjus haridus- ja teadusministrile ettepaneku tegemise kohta. 

Lähtudes kutsenõukogu põhimäärusest § 2 (5), (6);  §3 p, 2, 3;  § 7 (4)  

OTSUSTATI:

1.	Kooskõlastada Eesti Rahvusvahelise Kosmeetikute Ühenduse kutsetunnistuse väljaandmisega seotud kulude kalkulatsioon.
2.	Kooskõlastada muudetud iluteeninduse valdkonna kutsekvalifikatsioonide tõendamise ja omistamise kord.
3.	Kooskõlastada muudetud Eesti Rahvusvahelise Kosmeetikute Ühenduse kutsekomisjoni tegevusstatuut.
4.	Anda  Eesti Rahvusvahelisele Kosmeetikute Ühendusele tegevusluba 
juuksur I, II, III kutsekvalifikatsioonide omistamiseks.
5.	Teha ettepanek haridus- ja teadusministrile arvata täiendava liikmena Teeninduse Kutsenõukogu koosseisu kosmeetikutöö valdkonna esindaja pr. Heidi Mehik-Vasar.
6.	Teha ettepanek haridus- ja teadusministrile arvata täiendava liikmena Teeninduse Kutsenõukogu koosseisu juuksuritöö valdkonna esindaja pr. Ene Kattel.

 

Toomas Undusk 					
Teeninduse Kutsenõukogu esimees